Diari Oficial de la Generalitat Valenciana


Sumari del DOGV 8963, del 30-11-2020 (2020/10615)

RESOLUCIÓ de 23 de novembre de 2020, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8963

Data del DOGV
:   30-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10778


Data del document
:   23-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 23 de novembre de 2020, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020. [2020/10940]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, que se supeditaran, en tot cas, al compliment dels objectius d'estabilitat pressupostària.  
  
Mitjançant la Resolució de 23 de març de 2020 d'aquesta conselleria, es va aprovar el Pla estratègic de subvencions per al període 2020-2023.  
La Llei 3/2002, de 13 de juny, de la Generalitat Valenciana, del llibre estableix, en l'article 7, que la Generalitat promourà la imatge de la llibreria com a punt essencial de venda de llibres, com a agent cultural i, també, la implantació i el desenvolupament dels suports electrònics, informàtics i telemàtics en les relacions comercials del sector.  
La Generalitat té el compromís de fomentar la lectura i les accions que possibiliten l'augment de l'índex lector de les persones que viuen en la Comunitat Valenciana. Així, el Pla Valencià de Foment del Llibre i la Lectura de la Generalitat preveu, entre els seus objectius, la col·laboració amb les llibreries en accions afavoridores del sector i en les de la promoció del foment de la lectura.  
La necessitat d'actualització i adequació de l'espai físic i del funcionament que suposen les noves tecnologies pel sector de les llibreries com peça clau sobre la qual descansa l'acció directa de l'arribada al públic del fons editorial, s'instrumenta a través de la concessió de subvencions en règim de competència competitiva, i requereix l'aprovació d'unes noves bases reguladores per la convocatòria de subvencions per a l'actualització i modernització de les llibreries de la Comunitat Valenciana. Aquestes bases recolliran modificacions del contingut de les línies existents, aspectes que han d'incloure's prèviament en el pla estratègic, amb l'objectiu que oferisca tota la informació relativa a les subvencions d'aquesta conselleria de manera completa i integrada, per tal d'afavorir amb això la informació a la ciutadania i la transparència en la gestió.  
Vist tot això, fent ús de les atribucions conferides per l'article 28 de la Llei 5/1983, de 30 de desembre, del Consell; el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i en virtut del nomenament contingut en el Decret 6/2019, de 17 de juny, del president de la Generalitat, resolc:  
  
Modificar el Pla estratègic de subvencions 2020-2023 de la Conselleria d'Educació, Cultura i Esport per mitjà de la inclusió d'una nova línia de subvenció en el capítol referit a la Direcció General de Cultura i Patrimoni, d'acord amb el detall que figura com a annex únic.  
  
  
València, 23 de novembre de 2020.- El conseller d'Educació, Cultura i Esport: Vicent Marzà i Ibáñez.  
  
  
ANNEX ÚNIC  
Modificació del Pla estratègic de subvencions 2020-2023  
  
1. S'inclou en el Pla estratègic de subvencions de la Conselleria d'Educació, Cultura i Esport 2020-2023, en el capítol referit a la Direcció General de Cultura i Patrimoni, la següent línia:  
  
OBJECTIU ESTRATÈGIC 28:  
Ajudes a llibreries  
Línia de subvenció:  
Ajudes per a la modernització de les llibreries de la Comunitat Valenciana  
CODI: S8594000  
DENOMINACIÓ: Ajudes per a la modernització de les llibreries de la Comunitat Valenciana  
MANERA DE CONCESSIÓ: Concurrència competitiva  
ENTITATS BENEFICIÀRIES: Persones físiques, jurídiques i comunitats de béns titulars de llibreries de caràcter privat, radicats en la Comunitat Valenciana  
DESCRIPCIÓ I FINALITAT: Adequar i millorar els espais i condicions tècniques comercials i potenciar les activitats culturals de promoció del llibre i la lectura de les llibreries.  
1. Àrees de competències afectades i sectors cap als quals es dirigeixen les ajudes:  
Gestió de les ajudes que des de la Generallitat es destinen a la modernització de les llibreries de la Comunitat Valenciana.  
2. Objectius i efectes que es pretenen amb la seua aplicació:  
Afavorir la modernització de la llibreria com a establiment d'espai cultural i de negoci obert al públic, dedicat principalment a la venda de llibres, amb repercussió directa en la qualitat del servei prestat a les persones usuàries.  
3. Mecanisme:  
Elaboració de bases reguladores i convocatòria anual per a la concessió de les ajudes per concurrència competitiva (article 165, Llei 1/2015).  
4. Delimitació de les línies bàsiques de les bases reguladores:  
Presentació de la sol·licitud i documentació segons la resolució de la convocatòria, baremació per comissió tècnica, concessió pel titular de la conselleria i justificació de la realització de l'activitat dins del termini que s'indique.  
5. Calendari: Anual  
Fins al 31 de desembre de cada any.  
6. Termini necessari per a la seua consecució:  
Anual  
7. Costos previsibles per a la seua realització i fonts de finançament:  
360.000 - (Pressupost 2021)  
Fons propis.  
8. Indicadors de seguiment i avaluació:  
A determinar entre el nombre d'entitats sol·licitants de subvencions, el nombre de sol·licituds estimades i les comprovacions de justificacions de les subvencions concedides.